છતાં મેં મારા આદરણીય ગુરુજીના સુચન મુજબ મધ્યમ માર્ગ સ્વીકારીને એક રસ્તો કાઢ્યો છે, જેમાં નેટ પરનાં લખનારાંઓને ભાષા માટે જે કાંઈ ઉપયોગી હોય તે બધું સાર્થ જોડણીના નીયમો મુજબનું લખું છું. આ માટે થઈને જોડણીના નીયમો અને હમણાં જ શરુ કરેલી કોશની પ્રસ્તાવનાઓ દ્વારા પાનાં ભરી ભરીને ટાઈપ મેં કર્યાં છે. આ બધા પાછળનો હેતુ ભાષાશુદ્ધી સાર્થ મુજબ થાય તેને જ ગણતરીમાં રાખ્યું છે. સાર્થ મુજબ જ સુધારા થાય તે માટેના મારા આ પરીશ્રમનેય શંકા અને ટીકાથી જોવાનું ક્યાંક થયું છે, છતાં મારી દાનતને સમજનારાઓની સંખ્યા વધુ રહી છે એ પણ મારે માટે ધન્યતાનો મુદ્દો છે. હું એ બન્ને પ્રકારના સહયોગી સૌ કોઈનો ૠણી છું. કારણ કે મારા એક ઈ–ઉના વીચારનો વીરોધ પણ એમનો ભાષાપ્રેમ જ બતાવે છે. અલબત્ત, ભાષાના એક વીદ્યાર્થી તરીકે હું એક ઈ–ઉની શાસ્ત્રીયતા જાણું છું. અને એટલે જ એને વળગી રહ્યો છું.